கேள்வி: அழகர்கோவில் பதினெட்டாம்படி கருப்பண்ணசாமி சன்னதி குறித்து விரிவாக சொல்லுங்கள்.
பதில்: File:Pathinettam Padi Karupusami.jpg]] அழகர்கோவில் பதினெட்டாம்படி கருப்பண்ணசாமி சன்னதி,தமிழ்நாட்டின் மதுரை மாவட்டம், மேலூர் ஊராட்சி ஒன்றியம் உள்ள அழகர்கோவில் ஊராட்சியில் அமைந்த அழகர் கோவில் வாசலிலில் உள்ள இராஜ கோபுரத்தின் கதவுகளில் அமைந்துள்ளது. அழகர் கோவிலின் காவல் தெய்வம் பதினெட்டாம்படி கருப்பண்ணசாமி ஆவார். உருவம் இல்லாத கருப்பண்ணசாமியை ஆண்டிற்கு ஒரு ஒரு முறை மட்டும் ஆடி மாத பௌர்ணமி அன்று திறக்கப்படும். சந்தனம் பூசிய பெரிய கோபுரக் கதவை கருப்பண்ணசாமியாக அருவமாகக் கருதி வணங்கிவிட்டு தான் அழகர்கோயில் சுந்தரராஜ பெருமாளைத் தரிசனம் செய்வது மரபு.
கேள்வி: அழகர்கோவில் பதினெட்டாம்படி கருப்பண்ணசாமி சன்னதி - சித்திரைத் திருவிழா குறித்து விரிவாக சொல்லுங்கள்.
பதில்: மதுரை சித்திரைத் திருவிழாவின் போது அழகர்கோவில் சுந்தரராஜப் பெருமாள் கள்ளழகர் வேடம் தரித்து அழகர் கோவில் மதுரைக்கு கிளம்பும் போது, கள்ளழகர் அணிந்திருக்கும் நகைகளை 18ஆம் படி கருப்பண்ணசாமி சன்னதி முன்பாக வைத்து கணக்கு காட்டுவார்.[https://kumudam.com/Madurai-Chithirai-Thiruvizha-Alagar-kovil-Kallazhgar-pathinettampadi-karuppasamy-kathai அழகர் மலை கள்ளழகரை காவல் காக்கும் பதினெட்டாம்படி கருப்பசாமி.. தங்கம், வைரத்துக்கும் கணக்கு இருக்கும்]கள்ளழகர் மதுரையில் வைகை ஆற்றில் இறங்கிட்டு பக்தர்களுக்கு தரிசனம் அளித்து விட்டு அழகர் மலைக்கு திரும்ப போகும் போது கருப்பண்ணசாமியிடம் மீண்டும் நகைக் கணக்கு காண்பித்து விட்டுதான் கள்ளழகர் கோவிலுக்கு உள்ளே செல்வது வழக்கம்..
கேள்வி: அழகர்கோவில் பதினெட்டாம்படி கருப்பண்ணசாமி சன்னதி - தொன்ம வரலாறு பற்றி தகவல் சொல்.
பதில்: கேரள மன்னர் ஒருவர் அழகர் கோவிலையும், இத்தளத்தின் செல்வங்களையும் அபகரிக்க எண்ணி, கள்ளழகர் சிலையை கேரளதிற்க்கு கடத்திச் செல்ல, 18 கேரளா மந்திரவாதிகளையும் அவர்களுக்கு பாதுகாவலாக கருப்பு என்கிற தெய்வ சக்தி படைத்த ஒருவரையும் அழகர் கோவிலுக்கு அனுப்பி வைத்தார். அழகர் கோவிலுக்கு வந்த 18 மந்திரவாதிகள், அழகரையும், அவரின் தங்க நகைகளையும் கொள்ளையடிக்க கருவறைக்குள் சென்றனர். இச்செயலை அறிந்த ஊர் மக்கள் திரண்டு வந்து 18 மந்திரவாதிகளை கொன்று, களிமண்ணால் செய்த 18 படிக்கட்டுகளில் புதைத்தனர். தவறேதும் செய்யா கருப்பனை கொள்ள மக்களுக்கு மனம் வரவில்லை. எனினும் அவன் மந்திரவாதிகளுக்கு துணை புரிந்த காரணத்தினாலும், அவர் தெய்வ சக்தி கொண்டிருந்ததாலும் அவரை கொல்லாமல் விட்டுவிட்டனர். ஆனால் அவரை தண்டிக்க, அழகர் கோவிலுக்கும் இம்மலைக்கும் அவரை நிரந்திர காவலர் ஆகினர். பின்னாளில் அவரே காவல் தெய்வமாய் வணங்க பெற்றார். அப்போது கருப்பசாமியை அழைத்த அழகர், தன்னையும், அழகர் மலையையும் காவல் காத்துக்கொண்டு அழகர் கோவிலிலே தங்கி இருக்க அருள்புரிந்தார். அது முதல் கருப்பண்ணசாமி அழகர் கோவிலின் காவல் தெய்வமாக உள்ளார்.
கேள்வி: அழகர்கோவில் பதினெட்டாம்படி கருப்பண்ணசாமி சன்னதி - திருவிழா குறித்து விரிவாக சொல்லுங்கள்.
பதில்: ஆடி மாத பௌர்ணமி அன்று காலையில் அழகர் கோயில் தேரோட்டம் நடைபெறும். இரவு அன்று பதினெட்டாம்படி கருப்பண்ணசாமி சன்னதி கதவுகள் திறக்கப்பட்டு, பரம்பரை பூசாரிகளால் கதவுகளுக்கு குடம் குடமாக சந்தனம் பூசி, நீண்ட பூமாலைகள் அணிவித்து, நீண்ட அரிவாள்கள் சாத்தி வழிபாடுகள் நடைபெறும். மேலும் கருப்பண்ணசாமி சன்னதியில் உள்ள 18 படிகளை சித்தர்களாக் கருதி சிறப்பு தீபாராதனை நிகழ்ச்சிகள் நடைபெறும்.[https://tamil.oneindia.com/news/madurai/karupanna-sami-temple-doors-opening-alagar-kovil-470643.html அழகர் கோவில் பதினெட்டாம்படி கருப்பண்ண சாமி சன்னதி கதவுகள் திறப்பு]கருப்பண்ணசாமியை குலதெய்வமாக கொண்ட குடும்பத்தினர் கிடா வெட்டி படையலிட்டு அன்னதானம் செய்வர்.